Proiect

**GUVERNUL REPUBLICII MOLDOVA**

**H O T Ă R Â R E nr.\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Chişinău**

**pentru modificarea Hotărârii Guvernului nr. 174/2009**

**cu privire la aprobarea Reglementării tehnice “Fructe de culturi**

**nucifere. Cerinţe de calitate şi comercializare”**

În conformitate cu Legea culturilor nucifere nr.658-XIV din 29 octombrie 1999 (Monitorul Oficial al Republicii Moldova, 1999, nr.153-155, art.749), cu modificările şi completările ulterioare, Legea nr.78-XV din 18 martie 2004 privind produsele alimentare (Monitorul Oficial al Republicii Moldova, 2004, nr.83, art.431) şi Legea nr.420-XVI din 22 decembrie 2006 privind activitatea de reglementare tehnică (Monitorul Oficial al Republicii Moldova, 2007, nr.36-38, art.141), cu modificările şi completările ulterioare, Guvernul

**HOTĂRĂŞTE:**

**1.** În hotărâre:

1) denumirea va avea următorul cuprins: „cu privire la aprobarea Cerinţelor de calitate şi comercializare pentru fructe de culturi nucifere”;

2) clauza de adoptare va avea următorul cuprins:

„În temeiul art.12 din Legea culturilor nucifere nr. 658/1999 (Monitorul Oficial al Republicii Moldova, 1999, nr.153-155, art.749), cu modificările şi completările ulterioare şi art.8 alin.(1) din Legea nr.306/2018 privind siguranţa alimentelor (Monitorul Oficial al Republicii Moldova, 2019, nr.59-65, art.120), cu modificările ulterioare, Legea nr. 420/2006 privind activitatea de reglementare tehnică (Monitorul Oficial al Republicii Moldova, 2007, nr.36-38, art.141), cu modificările şi completările ulterioare”;

3) pct. 1 va avea următorul cuprins:

„1. Se aprobă Cerinţele de calitate şi comercializare pentru fructe de culturi nucifere (se anexează).”;

**2.** În Cerințe:

1)clauza de armonizare va avea următorul cuprins:

„CODEX STAN 131-1981 Standard privind normele codex pentru fisticul decojit CXS 131-1981 (amendat în 2022)”;

2) pct. 1 va avea următorul cuprins:

„1. Cerinţele de calitate şi comercializare pentru fructe de culturi nucifere (în continuare – Cerinţe) stabilesc cerinţele minime de calitate şi comercializare pentru fructele de culturi nucifere, miezul din fructe de culturi nucifere, destinate comercializării pentru consumul uman şi nuci verzi pentru procesare (în continuare – fructe de culturi nucifere), provenite atât din producţia internă, cât şi din import.”;

 **3.** Prezenta Hotărâre intră în vigoare la data publicării în Monitorul Oficial al Republicii Moldova.

 **4.** Controlul asupra executării prezentei hotărâri se pune în sarcina Agenţiei Naţionale pentru Siguranţa Alimentelor.

 **PRIM-MINISTRU Dorin RECEAN**

 **Contrasemnează:**

 **viceprim-ministru,**

 **ministrul agriculturii**

 **și industriei alimentare Vladimir Bolea**